CELEX: 62007CA0426
Language: et
Date: 2008-07-17 00:00:00
Title: Kohtuasi C-426/07: Euroopa Kohtu (esimene koda) 17. juuli 2008 . aasta otsus (Wojewódzki Sąd Administracyjny w Białymstoku (Poola) eelotsusetaotlus) — Dariusz Krawczyński versus Dyrektor Izby Celnej w Białymstoku (Riigimaksud — Mootorsõidukimaks — Aktsiis — Kasutatud sõidukid — Import)

30.8.2008   
            
            
               ET
            
            
               Euroopa Liidu Teataja
            
            
               C 223/16
            
         Euroopa Kohtu (esimene koda) 17. juuli 2008. aasta otsus (Wojewódzki Sąd Administracyjny w Białymstoku (Poola) eelotsusetaotlus) — Dariusz Krawczyński versus Dyrektor Izby Celnej w Białymstoku
   (Kohtuasi C-426/07) (1)
   
   (Riigimaksud - Mootorsõidukimaks - Aktsiis - Kasutatud sõidukid - Import)
   (2008/C 223/26)
   Kohtumenetluse keel: poola
   Eelotsusetaotluse esitanud kohus
   Wojewódzki Sąd Administracyjny w Białymstoku
   Põhikohtuasja pooled
   
      Hageja: Dariusz Krawczyński
   
      Kostja: Dyrektor Izby Celnej w Białymstoku
   Kohtuasja ese
   Eelotsusetaotlus — Wojewódzki Sąd Administracyjny w Białymstoku — EÜ artikli 90 ning nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 33 lõike 1 tõlgendamine — Siseriiklikud eeskirjad, mis kehtestavad aktsiisi, millega maksustatakse sõiduauto müük enne selle esmaregistreerimist riigi territooriumil
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 16. detsembri 1991. aasta direktiiviga 91/680/EMÜ, artikli 33 lõiget 1 tuleb tõlgendada nii, et sellega ei ole vastuolus aktsiis, mille Poolas näeb ette 23. jaanuari 2004. aasta aktsiisiseadus (ustawa o podatku akcyzowym), ning millega maksustatakse mootorsõidukite mis tahes müük enne nende esmaregistreerimist riigi territooriumil.
            
         
               2.
            
            
               EÜ artikli 90 esimest lõiku tuleb tõlgendada nii, et sellega on vastuolus selline aktsiis nagu põhikohtuasjas, juhul kui aktsiisisumma, millega maksustatakse mõnest muust liikmesriigist imporditud kasutatud sõidukite müük enne nende esmaregistreerimist, on suurem sama maksu järelejäänud summast, mis sisaldub selle maksu kehtestanud riigis varem registreeritud samasuguste sõidukite turuväärtuses. Eelotsusetaotluse esitanud kohtu ülesanne on uurida, kas põhikohtuasjas käsitletavate õigusnormidega, eriti rahandusministri 22. aprilli 2004. aasta määruse aktsiisimäärade vähendamise kohta (rozporządzenie Ministra Finansów w sprawie obniżenia stawek podatku akcyzowego) artikli 7 kohaldamisega, kaasneb selline tagajärg.
            
         
      (1)  ELT C 283, 24.11.2007.